গর্ভাবস্থায় শুধু বাচ্চার ওজন বাড়ানোর জন্য আলাদা করে আপনাকে কোনো নির্দিষ্ট খাবার খেতে হবে না। তবে এই সময়ে ছয় ধরনের খাবার খাওয়ার মাধ্যমে আপনি আপনার ও আপনার শিশুর প্রয়োজনীয় পুষ্টির চাহিদা মেটাতে পারেন। এই ছয় ধরনের খাবার হলো— শর্করা জাতীয় খাবার। যেমন: ভাত ও রুটি গাঢ় সবুজ ও রঙিন শাক রঙিন ফল ও সবজি ডিম দুধ জাতীয় খাবার মাছ, মাংস ও ডাল গর্ভবতী মায়ের খাবার তালিকা অনুযায়ী প্রতিদিন এসব খাবার পর্যাপ্ত পরিমাণে খাওয়ার চেষ্টা করুন। পাশাপাশি নিয়ম মেনে গর্ভাবস্থার জন্য বিশেষভাবে প্রয়োজনীয় অন্যান্য পুষ্টি উপাদানযুক্ত ট্যাবলেট বা সাপ্লিমেন্ট নিয়মিত সেবন করুন। যেমন: ফলিক এসিড, আয়রন ও ক্যালসিয়াম। এগুলো গর্ভের শিশুর সঠিক বৃদ্ধি ও বিকাশে সাহায্য করতে পারে। তবে আপনার কোনো সমস্যার কারণে খাবার খেতে অসুবিধা হলে অথবা ওজন ঠিকঠাক না বাড়লে ডাক্তারের সাথে যোগাযোগ করুন।